Panevėžio rajono savivaldybė

Panevėžio rajono savivaldybė – administracinis-teritorinis vienetas Lietuvos centrinėje dalyje. Administracinis centras – Panevėžys (į savivaldybės teritoriją neįeina, turi atskiros savivaldybės statusą kaip Panevėžio miesto savivaldybė).

Geografija 

Rajone žemdirbystės plotai užima 57,3 proc., miškai – 33,1 proc., vandenys – 2,1 proc., gyvenvietės – 2,1 proc. Panevėžio rajonas ribojasi šiaurėje – su Pasvalio ir Biržų, šiaurės rytuose – su Kupiškio, rytuose – su Anykščių, pietryčiuose – su Ukmergės, pietuose ir pietvakariuose – su Kėdainių, vakaruose – su Radviliškio ir Pakruojo rajono savivaldybėmis.

Rajonas turi patogią geografinę padėtį. Jis yra įsikūręs apie 150 km nuo pagrindinių Baltijos regiono centrų – Rygos, Vilniaus ir Kauno. Atstumas iki artimiausio Klaipėdos uosto – 250 km. Be to rajonas yra šalia magistralės, turinčios kelių tinklą, einantį nuo Berlyno per Varšuvą, Kaliningradą, Klaipėdą, Liepoją, Rygą, Taliną, Peterburgą. Rajoną kerta geležinkelis, jungiantis rytuose ir vakaruose esančius regionus.

Geografiniu požiūriu Panevėžio rajonas yra Nevėžio žemumoje, priklausančioje Lietuvos Vidurio žemumai. Kraštovaizdyje vyrauja lygumos. Aukščiausia rajono vieta (88 m) yra paribyje su Ukmergės rajonu (ties Briežvalkiu), žemiausia (30 m), prie Nevėžio, Kėdainių rajono paribyje. Miškuose gausu medžiojamų žvėrių. Įsteigtas Krekenavos regioninis parkas. Dauguma archeologijos paminklų – laidojimo vietos (pilkapynai ir kapinynai). Stūkso 3 piliakalniai (garsiausias Upytės piliakalnis).

Pro rajoną teka Lėvuo su intaku Pyvesa ir Nevėžis su intakais Juoda, Upyte (kairieji), Juosta, Kiršinu (dešinieji). Telkšo 12 ežerų (Panevėžio rajono ežerai), 11 tvenkinių. Miškingumas – 30,8 %. Didžiausi miškai – Žalioji giria, Gilėnų, Gėlainių, Raguvos, Gustonių. Būdingi pušynai, eglynai, beržynai.

Vidutinė sausio mėnesio temperatūra -5,5 °C, liepos +17,4 °C. Per metus iškrenta 618–642 mm kritulių. Vidutinis sniego dangos storis – 18 cm.

Istorija 

Panevėžio rajonas sudarytas 1950 m. birželio 20 d. iš buvusios Panevėžio apskrities 40 apylinkių ir Kupiškio apskrities 3 apylinkių. 1950–1953 m. priklausė Šiaulių sričiai. 1959 m. jam perduota panaikintų Troškūnų rajono 1 apylinkė ir Vabalninko rajono 1 apylinkė, Joniškėlio rajono 3 apylinkės. 1962 m. prijungtas Ramygalos rajonas ir Radviliškio rajono 2 apylinkės; 4 apylinkės perduotos Kėdainių rajonui. 1961, 1967, 1968, 1975, 1980 m. šiek tiek pakeistos rajono ribos.

1995 m. įsteigta Panevėžio rajono savivaldybė. 2008 m. rugpjūčio 28 d. savivaldybės tarybos nutarimu Nr. T-159  pakeistos kai kurių seniūnijų ribos ir numatyta įsteigti Paįstrio seniūniją. 2009 m. rugpjūčio 20 d. savivaldybės tarybos nutarimu Nr. T-203 įsteigtos 65 seniūnaitijos. 2010 m. sausio 1 d. įkurta Paįstrio seniūnija. 2019 m. rugsėjo 3 d. atnaujintos seniūnaitijų ribos.

|-
| 1950 m.  || 937 || || 43 apylinkės ||
|-
| 1954 m.  || || || 12 apylinkių ||
|-
| 1959 m.   || 977 || 51 775 || 12 apylinkių || 1 miesto tipo gyvenvietė (Naujamiestis)
|-
| 1962 m. || 1335 || || 17 apylinkių || 1 miesto tipo gyvenvietė
|-
| 1963 m.  || || || 13 apylinkių ||
|-
| 1967 m. || 2173 || 49 500 || ||
|-
| 1970 m.  || 2200 || 47 975 || 16 apylinkių || 1 miestas (Ramygala), 1 miesto tipo gyvenvietė
|-
| 1972 m.  || 2169 || || 16 apylinkių || 1 miestas, 1 miesto tipo gyvenvietė, 8 miesteliai (Geležiai, Krekenava, Miežiškiai, Raguva, Šilai, Smilgiai, Vadokliai Velžys), 673 kaimai, 29 kaimų dalys, 129 viensėdžiai, 6 glžk. stočių gyvenvietės
|-
| 1976 m.  || 2203 || 43 800 || 15 apylinkių || 1 miestas, 1 miesto tipo gyvenvietė, 7 miesteliai, 672 kaimai, 30 kaimų dalių, 129 viensėdžiai, 6 glžk. stočių gyvenvietės
|-
| 1979 m.  || || 43 941 || 13 apylinkių || 1 miestas, 1 miesto tipo gyvenvietė, 823 kaimo vietovės
|-
| 1985 m.  || 2202 || || 13 apylinkių || 1 miestas, 1 miesto tipo gyvenvietė, 8 miesteliai, 643 kaimai, 2 geležinkelio stočių gyvenvietės, 91 viensėdis
|-
| 1989 m.  || 2199 || 41 941 || 11 apylinkių || 1 miestas, 1 miesto tipo gyvenvietė, 747 kaimo vietovės
|-
| 2001 m.  || 2179 || 42 855 || 11 kaimo seniūnijų || 1 miestas, 8 miesteliai (Geležiai, Krekenava, Miežiškiai, Naujamiestis, Raguva, Smilgiai, Šilai, Vadokliai), 647 kaimai, 3 geležinkelio stočių gyvenvietės, 102 viensėdžiai
|}

Gyventojai

Tautinė sudėtis

Pagal tikybą 
 Romos katalikai – 84,4 %
 stačiatikiai – 0,5 %
 sentikiai – 0,3 %
 evangelikai reformatai – 0,1 %
 evangelikai liuteronai – 0,1 %
 kiti – 0,4 %
 netikintys/nenurodė – 13,8 %

Gyvenvietės 

Savivaldybės teritorijoje yra:
 1 miestas – Ramygala;
 8 miesteliai – Geležiai, Krekenava, Miežiškiai, Naujamiestis, Raguva, Smilgiai, Šilai, Vadokliai;
 752 kaimai.

Didžiausios gyvenvietės (2021 m.):
 Dembava – 2447
 Krekenava – 1375
 Velžys – 1291
 Ramygala – 1241
 Molainiai – 1100
 Piniava – 1065
 Vaivadai – 968
 Staniūnai – 834
 Bernatoniai – 799
 Naujamiestis – 792

Administracija 

Rajono savivaldybės būstinė yra Panevėžyje. Valdžios pasidalijimas:
 atstovaujamoji valdžia – Panevėžio rajono savivaldybės taryba,
 vykdomoji valdžia – Panevėžio rajono savivaldybės administracija.

Seniūnijos 

Savivaldybėje yra 12 seniūnijų (skliausteliuose – seniūno būstinė):
 Karsakiškio seniūnija (Karsakiškis)
 Krekenavos seniūnija (Krekenava)
 Miežiškių seniūnija (Miežiškiai)
 Naujamiesčio seniūnija (Naujamiestis)
 Paįstrio seniūnija (Paįstrys)
 Panevėžio seniūnija (Panevėžys)
 Raguvos seniūnija (Raguva)
 Ramygalos seniūnija (Ramygala)
 Smilgių seniūnija (Smilgiai)
 Upytės seniūnija (Upytė)
 Vadoklių seniūnija (Vadokliai)
 Velžio seniūnija (Panevėžys)

Partnerystės ryšiai 

Miestai, su kuriais Panevėžio rajonas yra užmezgęs partnerystės ryšius:
  Het Biltas, Nyderlandai

Kultūra 

Veikia 5 visuomeniniai muziejai, 12 kultūros centrų, per 200 meno mėgėjų kolektyvų.

Švietimas ir ugdymas 

Panevėžio rajono savivaldybėje yra šios bendrojo lavinimo mokyklos:
 Berčiūnų pagrindinė mokykla
 Dembavos pagrindinė mokykla
 Geležių pagrindinė mokykla
 Jotainių pagrindinė mokykla
 Karsakiškio Strazdelio pagrindinė mokykla
 Katinų pagrindinė mokykla
 Krekenavos Mykolo Antanaičio gimnazija
 Kurganavos pagrindinė mokykla
 Linkaučių pagrindinė mokykla
 Miežiškių pagrindinė mokykla
 Naujamiesčio vidurinė mokykla
 Paliūniškio pagrindinė mokykla
 Paįstrio Juozo Zikaro vidurinė mokykla
 Raguvos gimnazija
 Ramygalos gimnazija
 Smilgių gimnazija
 Uliūnų pagrindinė mokykla
 Upytės Antano Belazaro pagrindinė mokykla
 Vadoklių vidurinė mokykla
 Velžio gimnazija
 Žibartonių pagrindinė mokykla

Šaltiniai 

 Panevėžio rajonas: fotoalbumas (fot. Andrius Repšys, Arūnas Švelna, Gintaras Lukoševičius ir kt.). – Panevėžys: ARG ofsetas, 2006. – 59 p.: iliustr. – ISBN 9955-9828-7-X

Nuorodos 

 Savivaldybės tinklalapis 
 Panevėžio krašto istorija Mokslinėje elektroninėje bibliotekoje